
ÚVOD
Súčasné predprimárne vzdelávanie prebieha v duchu humanizácie a demokratizácie spoločnosti a predstavuje rovnocennú súčasť celej vzdelávacej sústavy štátu. Materská škola je   dôležitá  inštitúcia, ktorá dopĺňa a posilňuje rodinnú výchovu. Právo na  kvalitnú predprimárnu výchovu má každé dieťa nezávisle od sociálneho postavenia rodiny, nezávisle od zdravotnej indispozície a umiestnenie do materskej školy znamená rešpektovanie jeho sociálnych potrieb na spoločenský kontakt s rovesníkmi.
Ak chceme docieliť, aby v materskej škole prebiehal kvalitný edukačný proces, aby materská škola poskytovala dostatočný priestor a vytvárala podmienky na získanie základných kompetencií detí, je veľmi dôležité si premyslieť a naplánovať reálne a dosiahnuteľné ciele, ktoré má materská škola ako celok plniť. Z toho dôvodu je nevyhnutné, aby návrh koncepcie a z neho vyplývajúce ciele materskej školy vychádzali z cieľov predprimárneho vzdelávania, ktorým je doviesť každé dieťa na konci predškolského obdobia k tomu, aby na základe svojich osobnostných predpokladov získalo veku primeranú fyzickú, psychickú a sociálnu samostatnosť, aby bolo dostatočne pripravené na vstup do základnej školy. Toto všetko sú základy kompetencií pre ďalší rozvoj a život detí.
Vychádzajúc z uvedeného predkladám návrh koncepcie materskej školy, ktorý je rozdelený do viacerých oblastí, berie do úvahy aktuálny stav materskej školy, tradície a silné stránky materskej školy. Zároveň však nezabúda na slabé stránky, znižuje riziká a ohrozenia plnením nových úloh. Všeobecnou úlohou je zadefinovať základné línie rozvoja nasledujúcom období piatich rokov v oblasti výchovy a vzdelávania, materiálno – technického zabezpečenia, celoživotného vzdelávania pedagogických zamestnancov školy.



CHARAKTERISTIKA
Ide o štátnu materskú školu v zriaďovateľskej pôsobnosti Mesta Dunajská Streda.
V prevádzke je 6 tried, z toho 4 triedy s vyučovacím jazykom maďarským a 2 triedy s vyučovacím jazykom slovenským. Materskú školu v súčasnosti navštevuje 144 detí. Poskytujeme celodennú výchovu a vzdelávanie spravidla pre deti od 2,5 do 6 rokov a pre deti s pokračujúcou povinnou školskou dochádzkou. Edukačný proces zabezpečuje 12 pedagogických zamestnancov so 100% kvalifikovanosťou pre predprimárne vzdelávanie a momentálne 1 asistentka. Deťom poskytujeme krúžkovú činnosť podľa záujmu a to footbalový krúžok, , športový rakendroll, pohybová terapia.
Výchovno-vzdelávacia činnosť sa realizuje podľa školského vzdelávacieho programu 
„ Rozprávkový hrad“
Školský vzdelávací program bol vypracovaný v súlade so Štátnym vzdelávacím programom, rozdelený  do štyroch tematických celkov podľa ročných období, s následným spracovaním jednotlivých tém na realizáciu výchovno-vzdelávacej činnosti. 

PRIESTOROVÉ A MATERIÁLNO-TECHNICKÉ PODMIENKY
Edukačné prostredie ako jeden z vonkajších výchovných  faktorov, vo veľkej miere ovplyvňuje formovanie osobnosti dieťaťa a rozvíja jeho estetické kvality. Naša materská škola úplní túto funkciu iba čiastočne, pretože funkčná a estetická stránka dvojpavilónovej budovy je čiastočne narušená. Počas 40 ročnej prevádzky boli uskutočnené iba veľmi malé rekonštrukčné práce i napriek zhoršujúcemu sa stavu budovy. Nevyhnutná je kompletná rekonštrukcia vonkajších i vnútorných priestorov: výmena okien, výmena podláh, rekonštrukcia 3 kúpeľní s toaletou, zateplenie budovy, maľovka všetkých priestorov, úprava detského ihriska - vybudovanie dopravného ihriska.




SWOT ANALÝZA
	Silné stránky
	Slabé stránky

	· 100 % kvalifikovanosť pedagogických zamestnancov 
· Samostatná jedáleň
· Spolupráca s rodičmi a spoločné akcie  v materskej škole
· Dobre riešený školský dvor s možnosťou pohybových aktivít  prostredníctvom bezpečných preliezok , pieskoviska pre každú triedu
· Primeraná priestrannosť tried
( s výnimkou jednej triedy, ktoré je priestorovo menšia a ešte aj priechodná)
· Interaktívna tabuľa v každej triede s pripojením na internet a programom Activ inspire
· Školský vzdelávací program prispôsobený podmienkam školy
· Záujmová činnosť vykonávaná v nadväznosti na požiadavky rodičov
· Ochota pedagogických zamestnancov aktívne sa vzdelávať, hľadať motiváciu čítaním odbornej literatúry, zúčastňovať sa na webinároch, inovačných vzdelávaniach
· Otvorenosť školy, komunikácia s rodičmi, informovanosť rodičov
	· Vzájomné odovzdávanie si poznatkov a vedomostí získané štúdiom, metodickými školeniami
· Priemerná inovácia v edukačnom procese, využívanie a uplatňovanie inovačným metód vo výchovno-vzdelávacom procese
· Nedostatočné digitálne kompetencie niektorých učiteliek, s tým v súvislosti aj nedostatočné využitie digitálnych pomôcok v edukačnom procese
· Problémy s wifi pripojením
· Nedostatočná prezentácia školy prostredníctvom medializácie
· Opotrebovaný vonkajší stav budovy, okien , špinavé steny, staré osvetlenie, rozpadajúce sa terasy
· Problémy s vysokými teplotami v triedach na poschodí a letnom období
· Zastaralá dlažba, sociálne priestory (staré kúpeľne, toalety)
· Staré dosluhujúce radiátory
· Popraskané chodníky
· Nedostatočne využitý školský dvor
· Nedostatok finančných prostriedkov na vysoko nákladové rekonštrukcie

	Príležitosti
	Ohrozenia

	· V spolupráci so zriaďovateľom reagovať na výzvy MŠVVaŠ, projekty a súťaže
· Dobrá poloha a dostupnosť
· Dostatok kvalifikovaných učiteliek so všestrannými schopnosťami – vedenie krúžkov(slovenský jazyk)
· Získavanie sponzorov a spolupráca s rodičmi pri úprave a údržbe areálu
· Vzdelávanie pedag. zamestnancov so zameraním na asertívne správanie a usmernenia pre prácu  s deťmi s poruchami, konzultácie so špecialistami
· Získanie 2% daní
· Kvalitný manažment
· Podpora zriaďovateľa
	· Nedostatočné ohodnotenie pedag. zamestnancov, nedostačujúca motivácia
· Status učiteľa v spoločnosti, vážnosť a rešpekt
· Zvyšujúci sa nezáujem o povolanie učiteľa
· Nezáujem rodičov po odporúčaní o spoluprácu s CPPP
· Nárast cien a s tým spojený nárast výdavkov školy a poplatkov
· Zvyšovanie prevádzkových nákladov
· Nedostatok finančných prostriedkov na investície
· Demografický pokles populácie




VÍZIA MATERSKEJ ŠKOLY
· Byť rešpektovanou, konkurencieschopnou vzdelávacou inštitúciou, ktorej prioritou je poskytovať  kvalitnú  výchovno-vzdelávaciu  činnosť
· Posilňovať u detí úctu k rodičom, starým rodičom
· Naučiť deti ovládať svoje správanie efektívnymi a asertívnymi metódami
· V materskej škole ponúknuť kvalitnú výchovu a vzdelávanie primerané osobnostným a vekových požiadavkám, ktoré budú viesť k získaniu potrebných kompetencií a spôsob aj obsah bude odrážať očakávanie detí aj rodičov 
· Klíma a prostredie materskej školy bude smerovať k tomu, aby deti radi chodili do materskej školy, s dôverou a bez strachu, kde budú môcť prežívať radostné a spokojné detstvo
· Byť materskou školou, ktorej cieľom je šťastné a spokojné dieťa
· Deti budú vedené k maximálnej úcte, dôvere, uznaniu, znášanlivosti, otvorenej komunikácii, k vzájomnej spolupráci a  vzájomnej tolerancii
· Budeme sa snažiť zapájať naďalej rodičov do diania v materskej škole
· V rámci Medzinárodného dňa  detí  zorganizovať spoločné podujatie detí a rodičov za účelom vytvárania a utužovania dobrých vzťahov, atmosféry medzi všetkými rodičmi, i celým kolektívom
· Úzko spolupracovať s Rodičovskou radou a Radou školy
Smerom k zamestnancom
· Vniesť do kolektívu pochopenie a empatiu, zdravú pracovnú klímu
· Motivovať pedagogických zamestnancov k potrebe sa vzdelávať v oblastiach,     ktoré môžu a vnesú nové možnosti a inovatívne postupy do výchovy a vzdelávanie detí v materskej škole
· Podporovať a zlepšovať medziľudské vzťahy v celom pracovnom kolektíve
· Presne vymedziť pracovnú náplň a dohliadnuť na jej plnenie
· Bezrozdielnosť v pracovnom zaradení
· Umožniť i naďalej absolvovanie aktualizačných a inovačných vzdelávaní, zvyšovanie kvalifikácie
· Zabezpečiť možnosť poradenských konzultácií a deťoch i pre učiteľky
· Mať i naďalej prístup k inovačným metódam a uplatňovaniu nových edukačných prostriedkov pre efktívnejšie vzdelávanie
· Dodržiavať predpisy BOZP 
· Priebežne a podľa potrieb vykonávať porady a stretnutia na vymedzenie čiastkových cieľov s hodnotením plnenia a dodržiavania termínov
· Umožniť vzájomné pozorovania pre mladé začínajúce učiteľky, pomáhať im a usmerňovať ich
Smerom k materiálno-technickému zabezpečeniu
· V spolupráci so zriaďovateľom zrekonštruovať vnútorné i vonkajšie priestory aby boli v dobrom technickom stave (zateplenie, výmena okien, sociálnych zariadení, maľovka)
· Zabezpečiť bezpečnosť detí na dvore
· Vyhľadávať sponzorov a organizovať podporné aktivity materskej školy
· Pokračovať v estetickej úprave školského dvora, v spolupráci so zriaďovateľom a sponzormi vytvoriť dopravné ihrisko na školskom dvore
· Dopĺňať knižný fond o odbornú literatúru z oblasti pedagogiky a psychológie
· Zlepšiť wifi pripojenie
HLAVNÉ  CIELE
Hlavným cieľom je poskytovať odborné vedenie materskej školy, založené na odbornosti pomocou samovzdelávania a vzdelávania. Vedieť riešiť a vyriešiť problémy, asertívne komunikovať, argumentovať, rešpektovať názory iných, vo vypätých situáciách dokázať robiť nepríjemné rozhodnutia. Dodržiavať a vyžadovať dodržiavanie všetkých platných predpisov a noriem. Stanoviť si priority a udržiavať štandard materskej školy. Pracovať ako súčasť tímu, byť oporou a zároveň príkladom. Vhodnou kontrolnou činnosť zabezpečiť plynulý chod materskej školy. 

























ZÁVER
Predložená koncepcia vychádza z mojich doterajších poznatkov a skúseností. Vyplýva z reálneho stavu a situácie, v ktorej sa materská škola nachádza. Vnímam ju ako otvorenú knihu, ktorá poskytuje jej priebežné dopĺňanie, upravovanie, či spresňovanie s pružnou reakciou na zmenu trendov, legislatívy.
Rozvojový program materskej školy by mal garantovať rodičom, že ich dieťa po skončení predprimárneho vzdelávania bude pripravené na vstup do prvého ročníka základnej školy.
Verím, že spoločným úsilím celého kolektívu stanovené ciele i úlohy, ktoré sa v tomto projekte nachádzajú úspešne zvládneme. Spolu vytvoríme materskú školu,  v ktorej budú zdravé, šťastné, aktívne deti pripravené na život v spoločnosti.

„Sústreďme sa na vývoj toho dobrého čo v dieťati je, potom jednoducho nebude miesto pre to zlé“
M. Montessori

